Omnibus presentes litteras inspecturis, magister Michael curie Senonensis officialis in Domino salutem. Noverint universi quod Gaufridus miles de Sancto Prejecto in mea presentia constitutus unam minam frumenti annui redditus quam fratres Vallis lucentis debebant eidem quitavit in perpetuam elemosinam ecclesie Vallis lucentis, promittens fide prestita se nullam in posterum contra eandem ecclesiam per se vel per alios super hoc questionem moturum. Promisit etiam quod dictum bladum eidem ecclesie quitari faciet ab uxore sua et ipsam ecclesiam in pace dimitti, si qui forte vellent eam super hoc molestare. Actum anno Gracie M° CC° vicesimo sexto crastino quindene Pasche.